Държавен вестник, бр. 68, 2013 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  68
МИНИСТЕРСКИ СЪВЕТ
ПОСТАНОВЛЕНИЕ № 154
ОТ 25 ЮЛИ 2013 Г.
за допълнение на Наредбата за водноспаси­
телната дейност и обезопасяването на водните 
площи, приета с Постановление № 182 на Ми­
нистерския съвет от 1996 г. (обн., ДВ, бр. 65 
от 1996 г.; изм. и доп., бр. 60 и 72 от 2012 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 10 се създават ал. 3 – 6:
„(3) Концесионерът или наемателят на 
морски плаж ежегодно до 31 март представя 
за съгласуване от министъра на регионалното 
развитие програма за организацията на вод­
носпасителната дейност за предстоящия летен 
сезон, придружена със схема за охраняваните 
части от прилежащата към морския плаж 
акватория и разположението на спасителните 
постове.
(4) В програмата по ал. 3 концесионерът 
или наемателят на морски плаж определя 
участъците от прилежащата към плажа аква­
тория, които се обезопасяват максимално, в 
зависимост от пригодността за къпане, плуване 
и водни спортове и съобразно конкретните 
особености и опасности.
(5) В програмата по ал. 3 концесионерът 
или наемателят на морски плаж извън периода 
1 юли – 31 август може да предвиди поетап­
но обособяване на участъци с максимално 
обезопасяване в зависимост от конкретните 
особености на съответния морски плаж.
(6) В случаите по ал. 5 концесионерът 
или наемателят на морски плаж информира 
посетителите на плажа чрез поставяне на 
указателна табела за етапното обособяване 
на участъци с максимално обезопасяване.“ 
Заключителни разпоредби
§ 2. Постановлението влиза в сила от деня 
на обнародването му в „Държавен вестник“.
§ 3. В срок до 15 август 2013 г. конце­
сионерите и наемателите на морски плаж 
представят за съгласуване от министъра на 
регионалното развитие програма за органи­
зацията на водноспасителната дейност, при­
дружена със схема за охраняваните части от 
прилежащата към морския плаж акватория 
и разположението на спасителните постове 
за настоящия летен сезон.
Министър-председател:
Пламен Орешарски
За главен секретар на Министерския съвет: 
Нина Ставрева
5983
ПОСТАНОВЛЕНИЕ № 155
ОТ 25 ЮЛИ 2013 Г.
за изменение и допълнение на Правилника 
за функциите, задачите и организацията на 
работа на Съвета по сигурността при Ми­
нистерския съвет, приет с Постановление 
№ 216 на Министерския съвет от 1998 г. 
(обн., ДВ, бр. 116 от 1998 г.; изм. и доп., 
бр. 123 от 1998 г., бр. 28 от 2002 г., бр. 20 и 
75 от 2003 г. и бр. 84 от 2005 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 2 ал. 2 се изменя така:
„(2) Заместник-председател на Съвета по 
сигурността е заместник министър-предсе­
дателят и министър на вътрешните работи.“
§ 2. В чл. 3, ал. 2 и 3 думите „министъра 
на вътрешните работи“ се заличават, а в ал. 2 
след думите „заместник-министри“ се добавя 
„заместник-министър на вътрешните работи“.
§ 3. В чл. 7, ал. 1, изречение второ думите 
„се подготвя от секретаря на Съвета по си­
гурността и“ се заличават.
§ 4. В чл. 13 се правят следните изменения 
и допълнения:
1. В ал. 1 думите „се подготвя от секретаря 
на Съвета по сигурността и“ се заличават.
2. В ал. 2:
а) изречение второ се изменя така:
„В този случай дневният ред е поверителен 
и се съхранява в регистратурата за класифи­
цирана информация на Администрацията на 
Министерския съвет.“;
б) създава се изречение трето:
„Членовете на съвета получават информа­
ция за тези въпроси от председателя или от 
заместник-председателя на съвета.“
§ 5. В чл. 15 се правят следните изменения:
1. В ал. 1 думите „секретарят на съвета“ 
се заменят със „специалист с технически 
функции в Администрацията на Министер­
ския съвет“.
2. В ал. 2 думите „на секретаря“ се заменят 
с „Администрацията на Министерския съвет“.
§ 6. В чл. 20 ал. 2 се отменя.
§ 7. Член 21 се отменя.
§ 8. В чл. 22 ал. 1 се изменя така:
„(1) Административно-техническото об­
служване на Съвета по сигурността се оси­
гурява от специалисти с технически функции 
в Администрацията на Министерския съвет.“
§ 9. В чл. 25, ал. 2 думите „служителите от 
секретариата на Съвета“ се заличават.
Министър-председател:
Пламен Орешарски
За главен секретар на Министерския съвет: 
Нина Ставрева
5984